På Vestereng bag Skejby Sygehus i Aarhus plantes der på livet løs.

Her er Aarhus Kommune ved at plante et 300 meter langt jordbærbed, der rummer 600 kvadratmeter jordbærplanter. Det bliver dermed Danmarks længste jordbærbed.

Og tanken bag bedet er, at alle skal kunne forsyne sig med alle de jordbær, de kan spise.

LÆS OGSÅ: Aarhus får kæmpe jordbærbed

- I Smag på Aarhus vil vi gerne give nogle spiselige muligheder for borgerne i de grønne områder. Man må hente alt det, der kan spises. Vi plejer at henvise til Jyske Lov, som siger, at du må plukke og samle alt, du kan have i din hat. Ellers må man tage en lille bærepose, for der skal være noget til andre også, siger Pernille Villesen, der er projektleder på Smag på Aarhus fra Aarhus Kommune, der står bag projektet.

Og selv om det først er nu, der plantes, kommer de røde bær allerede frem denne sommer.

02:02 Se også et gammelt indslag: Det varme vejr i foråret har været godt for de østjyske jordbær. Sæsonen er startet tidligere end normalt og der langt flere jordbær på planterne. Luk video

- Der kommer bær i år, og de kommer i slutningen af juli. Men der kommer klart flere næste år, siger Pernille Villesen.

Hun oplyser, at der er seks forskellige jordbærsorter og 5.000 planter.

- Vi prøver at gøre det til en god oplevelse for folk, siger Pernille Villesen.

Se mere i videoen øverst i artiklen.